Olkiluoto tuumaelektrijaam

pisi|Kolmanda reaktori ehitus
Olkiluoto tuumaelektrijaam on tuumaelektrijaam, mis asub Soomes Rauma lähedal Olkiluoto saarel. 1979. aastal käiku antud jaamas on kolm tuumareaktorit. Pärast kolmanda rektori täisvõimsuse saavutamist 2022. aastal on jaama koguvõimsus 3380 MW. Kolmanda reaktori ehitamine venis 12 ja pool aastat üle kavandatud aja ja selle töös on olnud mitmeid avariilisi katkestusi. 

Üksused ja ajalugu
Olkiluoto tuumaelektrijaamas on kaks 890 MW keevveereaktoritNuclear power plant units Olkiluoto 1 and Olkiluoto 2. TVO Nuclear Services Oy, Eura Print 2008 ja üks 1600 MW surveveereaktor. Esimene reaktor valmis 1978. aastal ning lülitati elektrivõrku oktoobris 1979. Teine reaktor valmis oktoobris 1979 ning on töös alates juulist 1982. Esimesed kaks reaktorit valmisid Rootsi firmade Allmänna Svenska Elektriska Aktiebolaget, Westinghouse Electric Company filiaali, ABB ja Uddcomb Sweden AB ning Soome Finnatomi, Strömbergi, Atomirakennusi, Jukola ja Työyhtymä koostöös. Algselt oli reaktorite võimsus 660 MW. Reaktorite võimsust kasvatati moderniseerimiste käigus 1983–1984, 1995–1998, 2005–2006, 2010–2011 ja 2017–2018.TVO 3.1.2018 Septembris 2018 pikendati reaktorite litsentsi 2038. aastani.The World Nuclear Industry Status Report 2019.

III reaktor
Detsembris 2000 hakati kavandama kolmanda reaktori ehitamist. Sellekohane otsus tehti 2005. aasta veebruaris ning ehitus algas samal aastal. Ehitama hakates oli Olkiluoto 3 Euroopas esimene kolmanda põlvkonna surveveereaktor EPR. Reaktori kavandatav võimsus oli 1600 MW.TVO. Nuclear power plant Olkiluoto 3. Reaktor oli kavas lülitada elektrivõrku 2010. aastal. Peamised ehitajad olid Prantsuse firma Areva ja Saksa Siemens. 

Kolmanda reaktori valmimise tähtaega lükati korduvalt edasi ning selle ehitamine venis üle 10 aasta.Vead Olkiluoto ehitamisel. 2007. aastal alustas Areva Prantsusmaal Flamanville'i tuumaelektrijaama teise EPR tüüpi reaktori ehitust, mis pidi hakkama elektrit tootma 2012. aastal. Ka selle jaama valmimine on nihkunud kümme aastat kavandatust hilisemaks.Snag-hit new French nuclear power station delayed by further 3 years. Agence France Presse. 29 July 2019. Esimene valmis saanud EPR tüüpi reaktor on Hiinas 2018. aastal tööd alustanud Taishan 1.

Algselt oli jaama kolmanda ploki maksumuseks kavandatud 3 miljardit eurot. Detsembris 2012 hindas Areva, et reaktori maksumuseks kujuneb 8,5 miljardit eurot. 2019. aastaks olid projekti kogumaksumuse hinnangud kasvanud 11 miljardi euroni. Ka Flamanville EPR reaktori ehituskulud on juba ületanud eelarvet viiekordselt. EDF warns of added costs of Flamanville EPR weld repairs. World Nuclear News. 9 October 2019.

Energiaplokki on ehitanud 3800 töötajat viiesajast firmast. 80% ehitajaist on Ida-Euroopa riikidest.  

Augustis 2020 teatas Olkiluoto tuumajaama operaator Teollisuuden Voima, et jaama kolmas plokk antakse käiku 2022. aastal. Tuumakütuse vardad paigaldati reaktorisse 2021. aasta kevadel.TVO. Fuel loading at OL3. 16.4.2021 Reaktor ühendati elektrivõrku 12. märtsil võimsusega 103 MW ning selle võimsust hakati tõstma arvestusega, et reaktor saavutaks täisvõimsuse umbes nelja kuuga."Soome Olkiluoto tuumajaama kolmas reaktor alustas tööd" ERR, 12. märts 2022 Aprilli lõpus teatas Teollisuuden Voima, et Olkiluoto kolmanda reaktori täisvõimsusel elektritootmine lükkub edasi. Tootmine algab juuli asemel hoopis septembris.ERR 29.04.2022 30. septembril 2022 saavutas reaktor kavandatud väljundvõimsuse.Olkiluoto 3 at full power for the first time. TVO 30.09.2022. Kohe varsti avastati toiteveepumpades kahjustused ja 3. plokk suleti. Kõigisse nelja toiteveepumpa paigaldati uued tugevamad tiivikud. Jaam alustas regulaarset elektritootmist 16. aprillil 2023.Regular electricity production has started at Olkiluoto 3 EPR. TVO 16.04.2023. 2023. aasta mais viidi 3. plokk osalisele võimsusele elektri negatiivsete turuhindade tõttu.Finnish nuclear plant throttles production as electricity price plunges. Yle News 17.05.2023.

Tulevik
Arutatud on ka neljanda reaktori rajamist Olkiluoto tuumajaamas, aga viivituste ja ülekulude tõttu kolmanda reaktori ehitusel on see arutelu peatatud.

Tuumajaama juurde on rajamisel Onkalo tuumajäätmete hoidla – maa-alune hoidla ligikaudu 500 m sügavusel. Michael Madsen tegi sellest dokumentaalfilmi "Into Eternity" ("Igavene haud"), kus ta võtab erilise tähelepanu alla küsimuse, kuidas tuleks tähistada see ohtlik paik, nii et see tähistus oleks arusaadav 100 000 aasta jooksul (ükski keel teatavasti nii kaua ei kesta).  

Probleemid
Veebruaris 2015 lülitati Olkiluoto 2 oletatava generaatoririkke tõttu ajutiselt välja.Generaatori rike peatas elektritootmise Olkiluoto ühes reaktoris. 

10. detsembril 2020 informeeriti kiiret sulgemist nõudnud tõsisest häireolukorrast Olkiluoto 2. reaktoris ja avariisüsteem peatas reaktori.Häireolukorrast Olkiluoto tuumajaamas. Keskkonna saastamise ohtu ei olnud, aga reaktori uuesti käivitamiseni kulus üheksa päeva.

19. novembril 2023 ja uuesti 29. novembril lülitus rikke tõttu välja kolmas reaktor.Elektritootmine Soome Olkiluoto tuumajaama kolmandas reaktoris katkes jälle. ERR 29.11.2023.

Olkiluoto 2 elektritootmine katkes generaatori rootori kahjustuse tõttu 2024. aasta septembris. Oktoobris alustati elektri tootmist madalama võimsusega. 2025. aasta aprilli teisel nädalal viidi teine reaktor täisvõimsusele, aga 15. aprillil peatus reaktor uuesti. Tuumajaama kolmas reaktor peatati korraliseks hoolduseks. Nii jäi tuumajaamas tööle ainult üks reaktor.Olkiluoto teine reaktor katkestas töö ja kolmas läks hooldusse. ERR 16.04.2025.

Vaata ka
Igavene haud

Viited

Kategooria:Soome tuumaelektrijaamad
Kategooria:Satakunta maakond